شەفەق نیوز/ سەرچەویگ ئەمنی لە دیالە، ئمڕوو دوشەممە، خەوەردا لە مردن مناڵیگ وە شۆرتیگ کارەبایی لە دەوروگەرد قەزای خاڵس باکور خورهەڵات بەعقوبە ناوەند پارێزگاگە.
سەرچەوەگە وە ئاژانس شەفەق نیوز وت، مناڵ تەمەن چوار ساڵانیگ مردیە لەئەنجام شۆرتیگ کارەبایی لە ناو ماڵیان لە گەرەک بەیادر لە دەوروگەرد قەزای خاڵس.
سەرچەوەگە، وتیش، " تەرم مناڵەگە ئەرا پزشک دادوەری کلکریایە، دەسڵاتدارەیل ئەمنی لێکۆڵینەوە لە رویداوەگە وازکردنە".
